Sara Mack Lubis

Sara Hamidah Mazlen atau lebih dikenali sebagai Sara Mack Lubis (lahir 23 Ogos 1996) ialah pelakon, wartawan dan peguam wanita Malaysia.

Sara telah membintangi beberapa drama dan filem seperti Can You Love Me Most? (2020), Kabus (2022) dan Nenek Bongkok Tiga (2023). 

Selain sebagai pelakon, Sara juga pernah berkhidmat sebagai wartawan di portal Getaran dan The Vibes milik PETRA News Group selain merupakan seorang peguam bela dan peguam cara.

Kehidupan awal
Beliau dilahirkan pada 23 Ogos 1996 di Kuala Lumpur dan dibesarkan di Petaling Jaya, Selangor. Beliau mempunyai darah campuran Melayu, Belanda, Indonesia dan Jawa.

Beliau merupakan cucu kepada tokoh kewartawanan 1940-an terkenal, Tan Sri A. Samad Ismail dan anak saudara kepada wartawan dan pengarang Datuk Nuraina Samad. 

Beliau juga sepupu kepada pelakon Indonesia kelahiran Malaysia, Maeeva Amin. 

Kehidupan peribadi
Beliau mendapat pendidikan awal di SJK (C) Puay Chai, Petaling Jaya dan pendidikan menengah di SMK (P) Sri Aman, Petaling Jaya.

Sara juga merupakan lulusan Ijazah Sarjana Muda Undang-Undang daripada Universiti Islam Antarabangsa Malaysia  .

Selain sebagai pelakon, wartawan dan peguam, Sara juga aktif memperjuangkan nasib golongan terpinggir seperti miskin tegar dan gelandangan melalui pertubuhan bukan kerajaan (NGO) HungerHurts.

Menyandang sebagai Pengarah bagi NGO tersebut, Sara bermatlamat membantu kemiskinan melalui bantuan material dan pendidikan.“Sebenarnya pendidikan sangat signifikan untuk mengakhiri kemiskinan. Mungkin ramai tak tahu ada banyak murid yang berhenti sekolah semata-mata untuk pastikan ada makanan di atas meja mereka. Jika kita mahu mereka pergi sekolah, kita kena pastikan mereka ada sesuatu untuk dimakan.”  

– Sara Mack Lubis, Utusan Malaysia (Pancaindera)Selain aktif dalam aktiviti kemasyarakatan, Sara juga mempunyai minat yang mendalam dalam bidang solekan dan menjadi jurusolek separuh masa. 

Beliau mengikat tali pernikahan dengan jejaka bernama Imran Izam Shah pada Februari 2023.

Kerjaya
Sara terlibat dalam bidang lakonan sama ada dalam filem, TV mahupun kandungan pelantar over-the-top (OTT) oleh penerbit mandiri (indie) mahupun arus perdana sejak tahun 2020.

Beliau memulakan kerjaya lakonannya dalam sebuah filem pendek Can You Love Me the Most? (2020) arahan Feisal Azizuddin. Filem pendek yang mengangkat isu pemerdagangan manusia itu kemudiannya memenangi Filem Pendek Terbaik di Festival Filem Malaysia ke-32.

Nama beliau mula meningkat naik apabila membintangi sebuah drama bersiri TV, Love in Lockdown (2022) yang diarahkan oleh Mai Fernandez. Drama bersiri tersebut disiarkan pelantar penstriman Sooka sebagai drama bersiri original pertama platform tersebut.

Beliau juga membintangi sebuah filem psychological-thriller berjudul Kabus (2022). Filem tersebut disiarkan di Astro First pada tahun 2022, dua tahun selepas  penghasilannya kini tersedia di pelantar OTT Prime Video. Sara memegang watak sebagai "Ayang" dalam filem tersebut.

Beliau memegang watak sebagai Malia dalam drama bersiri Nenek Bongkok Tiga, arahan Datuk Yusry Abdul Halim pada tahun 2023, bagi siaran Viu Malaysia . Dalam drama bersiri bergenre seram tersebut, Sara bergandingan dengan beberapa pelakon tempatan lain seperti Meerqen, Hun Haqeem, Syafie Naswip, Sara Ali, Sherie Merlis dan Datin Sofea Jane.

Beliau juga merupakan pelakon bagi beberapa drama bersiri lain seperti Seribu Nina (2022) siaran Viu Malaysia dan Gamers Mangkuk (2023) yang merupakan drama bersiri Astro Originals. 

Selain filem dan drama bersiri, beliau juga kerap membintangi iklan-iklan bagi jenama seperti Twisties Malaysia, HEYHO  dan Seng Cars Group . 

Beliau juga membitangi muzik video bagi beberapa artis tempatan  seperti Syafiq Abdillah iaitu bagi lagu Kekal  dan Suara Hidup  serta Yang Asli oleh Margasatwa  .

Beliau juga memegang watak sebagai Anggerik Dang Jelita/Dang Penawar dalam filem pendek/muzik video monoLoque iaitu Lagu Cinta , yang berkonsepkan sains fiksyen dan distopia .

Terkini, beliau membintangi muzik video "Bersama Dengan Rindu" nyanyian Diana Danielle 

Filemografi

Filem
 Tahun Tajuk Watak Catatan 2022 Kabus Ayang Filem pertama 2025 Angkat Mia 

Drama
 Tahun Tajuk Watak Saluran TV Catatan 2023–2024 Gamers Mangkuk Maya Astro Premier Drama pertama

Drama web
 Tahun Tajuk Watak Aplikasi Catatan 2022 Love in Lockdown Hani Sooka Drama web pertama Seribu Nina Emmaline Viu Episod 7 2023Nenek Bongkok Tiga Malia  2024 The Secret Nini 

Filem pendek
 Tahun Tajuk Watak Catatan 2020 Can You Love Me Most? Mia Menang kategori Filem Pendek Terbaik FFM32 .
Pencalonan Festival Filem Asia Jogja-Netpac ke-16.
Pencalonan Festival Filem Antrabangsa Monterrey ke-17.
Pencalonan Festival Filem Pendek Antarabangsa Vision 2021 Asrama Fatin Terbitan Sinema Awan Mendung dengan kerjasama Ruang Layar Anugerah Pilihan Penonton 19th Mini Film Fest  2022 Benda Pelik Mek Filem pendek advertorial jenama Woods terbitan OhBulan!  Ayahku Cina Sarah Filem pendek raya jenama Seng Cars Group  Menantu Pilihan Sara Filem pendek raya jenama HEYHO  2023 Ngompat Sara Anugerah Juri Cinemashort Asian Short Film Competition 2023  Tauhu Sumbat Mia Pencalonan 19th Mini Film Fest  Lagu Cinta Dang Penawar Muzik video monoLoque

Videografi

Muzik Video
TahunTajukPenyanyiCatatan 2020 “Sayang, Tolong Buatkan Abang Teh” Spooky Wet Dreams Muzik video pertama  2021 “Yang Asli” Margasatwa  2022“Kekal” Syafiq Abdillah “Suara Hidup”  2023 “Lagu Cinta” MonoloQue  “Bersama Dengan Rindu” Diana Danielle 

Iklan TV / Digital
 Tahun Jenama / Produk 2021 IJM Land "Erti Raya" MyDebit "Dating Berlagak" 2022 Twisties Kaya Butter Toast Enchanteur Dashing Seng Cars Raya HEYHO Raya Red Bull "Mara Kita Membara" Benda Pelik x Woods 2023 Seng Cars Chinese New Year

Rujukan

Pautan luar




Kategori:Kelahiran 1996
Kategori:Orang hidup
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Orang Malaysia berketurunan Melayu
Kategori:Orang Malaysia berketurunan Belanda
Kategori:Orang Malaysia berketurunan Indonesia
Kategori:Orang Malaysia berketurunan Jawa
Kategori:Muslim Malaysia
Kategori:Orang dari Kuala Lumpur
Kategori:Peguam Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Wartawan Malaysia
Kategori:Alumni Universiti Islam Antarabangsa Malaysia